ทองปิดลบ 2.1 ดอลล์
สัญญาทองคำตลาดนิวยอร์กปิดลบ2.1 ดอลล์ หลังเงินดอลล่าร์แข็ง กระแสตอบรับ QE3 แผ่ว
18 ก.ย. 2555

สัญญาทองคำตลาดนิวยอร์กปิดลบ2.1 ดอลล์ หลังเงินดอลล่าร์แข็ง กระแสตอบรับ QE3 แผ่ว
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 2.1 ดอลลาร์ หรือ 0.12% ปิดที่ 1,770.6 ดอลลาร์/ออนซ์ หลังจากเคลื่อนตัวในช่วง 1770.7 - 1770.0 ดอลลาร์
สัญญาทองคำอ่อนแรงลงเมื่อคืนนี้ หลังจากที่พุ่งขึ้นเมื่อสัปดาห์ที่แล้ว ขานรับข่าวธนาคารกลางสหรัฐ (เฟด) ประกาศใช้มาตรการ QE3 ด้วยการซื้อหลักทรัพย์ที่มีสัญญาจำนองเป็นหลักทรัพย์ค้ำประกัน (MBS)  ในวงเงิน 4 หมื่นล้านดอลลาร์ต่อเดือน โดยนักลงทุนมักจะเข้าซื้อโลหะมีค่าเมื่อมีการใช้มาตรการผ่อนคลายทางการเงิน เพราะมาตรกการดังกล่าวทำให้เกิดความวิตกกังวลว่าจะก่อให้เกิดภาวะเงินเฟ้อและทำให้มูลค่าของเงินลดลง
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ